**SREDNJA STRUKOVNA ŠKOLA**

**BANA JOSIPA JELAČIĆA SINJ**

Klasa: 003-06/20-02/13

Urbroj:2175-28-01-20-1

U Sinju, 28.12.2020.

 **ZAPISNIK**

 **30. SJEDNICE ŠKOLSKOG ODBORA**

**Nazočni članovi:**

Gordana Blažević, predsjednica (predstavnica Nastavničkog vijeća), Goran Batarelo (predstavnik svih zaposlenika), Neven Filipović-Grčić i Ivan Bugarin(predstavnici Osnivača), Luka Prolić (predstavnik Vijeća roditelja).

**Nisu nazočni, a opravdali se:**

Anamarija Doljanin (predstavnica Osnivača) te Ivica Borić (predstavnik Nastavničkog vijeća)

Ostali nazočni :

Ravnatelj Stipe Ivišić, tajnica Milidina Mić te voditelj računovodstva Jadranka Filipović Grčić.

Predsjednica Školskog odbora pozdravlja nazočne, te konstatira da bi netko od članova trebao voditi zapisnik na današnjoj sjednici .

Nakon kraće rasprave članovi su predložili, a Goran Batarelo prihvatio da na današnjoj sjednici on piše zapisnik.

Utvrđuje se nazočnost i odsutnost članova te je utvrđeno da postoji kvorum za donošenje odluka i otvara 30. sjednicu, uz dnevni red koji je priložen članovima uz pozive, a on sadržava:

**Dnevni red:**

1. Verifikacija zapisnika dvadeset i devete sjednice Školskog odbora.
2. Financijski plan za 2021. -Projekcije financijskog plana 2022.-2023.godine Drugi Rebalans financijskog plana za 2020.godinu.
3. Prijedlozi i mišljenja.

Predsjednica Gordana Blažević pita prihvaća li se predloženi dnevni red?

Članovi nemaju novih prijedloga te stavljaju dnevni red na glasovanje koji je i prihvaćen, jednoglasno.

 ***AD.1. Verifikacija zapisnika dvadeset i sedme sjednice Školskog odbora***

Predsjednica otvara prvu točku te pita nazočne ima li netko primjedbu na zapisnik 29.sjednice koji su članovi dobili na svoje e-mail adrese? Članovi nemaju nikakvih primjedbi te se zapisnik dvadeset i devete sjednice jednoglasno prihvaća nakon glasovanja.

 ***AD.2. Financijski plan za 2021. -Projekcije financijskog plana 2022.-2023.godine Drugi Rebalans financijskog plana za 2020.godinu.***

Predsjednica otvara 2. točku dnevnog reda te daje riječ voditeljici računovodstva da članovima Školskog odbora pojasni projekcije financijskog plana.

 Voditeljica računovodstva je članovima napravila tabele sa financijskim planom te obrazlaže iz njega bitne stavke. Napominje za neke stavke da su bile prekinute zbog covida ali su u projekcijama za ovu godinu. Ravnatelj također uzima riječ te objašnjava što se trenutno radi u Školi: kompletno uređenje frizerskog praktikuma, hodnici i sanitarne prostorije, a na pitanje o obnovi dvorane odgovara da je to stvar malo kompliciranija jer se radi o energetskoj obnovi na objektu kojega koriste tri srednje škole te da sama dinamika ne ovisi o našim postupcima.

Također ističe odličnu suradnju sa Županijom koja je financirala veći dio svih radova koji se trenutno izvode. Nakon što je predsjednica stavila na glasovanje Financijski plan i projekcije fin.plana 2022.-2023.g. isti su prihvaćeni jednoglasno.

Nakon toga voditeljica računovodstva obrazlaže Drugi rebalans financijskog plana za 2020.godinu te iz pripremljenih tabela čita prihode i rashode po novom rebalansu.

Utvrđeno je da za neke prijedloge sada nedostaje vremena ali za sljedeća proračunska razdoblja i rebalanse svi prijedlozi o utrošku sredstava se mogu razmotriti.

Nakon glasovanja prihvaćen je jednoglasno Drugi rebalans financijskog plana za 2020.godinu.

***AD. 3. Prijedlozi i mišljenja.*** Utvrđeno je da nema drugih prijedloga za raspravu te Predsjednica zaključuje 30.sjednicu Školskog odbora.

Zapisničar: Predsjednica Školskog odbora:

Goran Batarelo Gordana Blažević

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_